На основу члана 30. и 36. Закона о јавним предузећима („Службени гласник РС“ бр.15/16 и 88/19) и члана 40. став 1. тачка 12. Статута Града Прокупља („Службени лист“ града Прокупља број 15/18) Скупштина града Прокупља на седници одржаној дана 09.02.2024.године, доноси

ОГЛАС О ЈАВНОМ КОНКУРСУ ЗА ИЗБОР ДИРЕКТОРА ЈАВНОГ КОМУНАЛНОГ ПРЕДУЗЕЋА ГРАДСКИ ВОДОВОД ПРОКУПЉЕ

**1.Подаци о предузећу:**

Јавно комунално предузеће Градски водовод Прокупље

Матични број: 21830445

ПИБ: 113242173

Уписано у Агенцији за привредне регистре, број БД 78518/2022 од 05.09.2022. године

Претежна делатност: 36.00 Сакупљање, пречишћавање и дистрибуција воде

**2. Назив радног места :**

Директор Јавног комуналог предузећа Градски водовод Прокупље.

3. Директора Јавног комуналног предузећа Градски водовод Прокупље бира Скупштина града, по спроведеном поступку, на мандатни период од 4 године. Директор предузећа заснива радни однос на одређено време.

**4. Директор обавља следеће послове:**

1) представља и заступа предузеће;

2) организује и руководи процесом рада;

3) води пословање предузећа;

4) одговара за законитост рада предузећа;

5) предлаже дугорочни и средњерочни план пословне стратегије и развоја и одговоран је за њихово спровођење;

6) предлаже годишњи, односно трогодишњи програм пословања и одговоран је за његово спровођење;

7) предлаже финансијске извештаје;

8) предлаже доноишење посебног програма коришћења средстава из буџета града Прокупља (субвенције, гаранције или коришћење других средстава)

9) извршава одлуке Надзорног одбора;

10 ) бира извршне директоре;

11) закључује уговоре о раду са извршним директорима, у складу са законом којим се уређују радни односи;

12) доноси акт о систематизацији;

13) доноси опште акте за чије доношење је овлашћен статутом;

14) предлаже Надзорном одбору доношење аката о исплати стимулације извршним директорима

15) одлучује о појединачним правима, обавезама и одговорностима запослених у складу са законом, колективним уговором и статутом предузећа;

16) врши друге послове одређене законом, оснивачким актом и статутом предузећа.

**5. Место рада:**

 Прокупље, Браће Стојановић бр.14

**6. Услови за именовање директора:**

1) да је пунолетно и пословно способно;

2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

3) да има најмање пет година радног искуства на пословима за које се захтева високо образовање из тачке 2) овог члана;

4) да има најмање три године радног искуства на пословима који су повезани са пословима предузећа;

5) да познаје област корпоративног управљања;

6) да има радно искуство у организовању рада и вођењу послова;

7) да није члан органа политичке странке, односно да му је одређено мировање у вршењу функције у органу политичке странке;

8) да није осуђивано на казну затвора од најмање шест месеци;

9) да му нису изречене мере безбедности у складу са законом којим се уређују кривична дела, и то:

- обавезно психијатријско лечење и чување у здравственој установи;

- обавезно психијатријско лечење на слободи;

- обавезно лечење наркомана;

- обавезно лечење алкохоличара;

- забрана вршења позива, делатности и дужности.

**7. Рок за подношење пријава:**

 - 30 дана и почиње да тече наредног дана од дана објављивања јавног конкурса у „Службеном гласнику Републике Србије“.

8. **Пријава на јавни конкурс и докази који се прилажу уз пријаву:**

Уз пријаву са биографијом, кандидати прилажу доказе о испуњености услова у оригиналу или овереној копији и то:

- извод из МК рођених;

- Уверење о држављанству РС;

- диплома о стручној спреми;

- исправе којима се доказује радно искуство у струци (потврде, решења и други акти из којих се види на којим пословима, са којом стручном спремом и у ком периоду је стечено радно искуство);

- изјава кандидата да није члан органа и политичке странке, односно да му је одређено мировању у вршењу функције у органу политичке странке;

- уверење надлежног органа да лице није осуђивано на казну затвора од најмање 6 месеци;

- уверење надлежног органа да му нису изречене мере безбедности у складу са законом којим се уређују кривична дела, и то: обавезно психијатријско лечење и чување у здравственој установи, обавезно психијатријско лечење на слободи, обавезно лечење наркомана, обавезно лечење алкохоличара, забрана вршења позива делатности и дужности.

 **9. Стручна оспособљеност, знања и вештине које се оцењују у изборном поступку и начин њихове провере:**

Изборни поступак спроводи Комисији за спровођење конкурса за избор директора јавних предузећа чији је оснивач град Прокупље, усменом и писменом провером кандидата.

Усменим разговором врши се провера и оцена кандидата у вези:

* Познавања система локалне самоуправе;
* Познавање система, односно функционисања јавног предузећа у складу са Законом јавним предузећима, обваљања делатности од општег интереса, у скалуду са Законом којим се регулишу делатности и одлукама Скупштине Града Прокупља у вези тих надлежности.

 10. **Адреса на коју се подносе пријаве за конкурс:**

Скупштина града Прокупља, Комисији за спровођење конкурса за избор директора јавних предузећа чији је оснивач град Прокупље, са назнаком : „Пријава на јавни конкурс за именовање директора Јавног комуналног предузећа Градски водовод Прокупље “, са напоменом „не отварати“, 18400 Прокупље, Таткова 2 .

Пријаве на јавни конкурс и достављена документација, не враћају се подносиоцима, већ остају у конкурсној документацији.

 Неблаговремене, неразумљиве и пријаве уз које нису приложени сви потребни докази одбациће се закључком Комисије против кога није допуштена посебна жалба.

 **11. Лице задужено за давање обавештења о јавном конкурсу**:

Никола Копривица, председник Комисије, тел.027-324-071

Број: 06-10/2024-02

У Прокупљу, 09.02.2024.године

СКУПШТИНА ГРАДА ПРОКУПЉАПРЕДСЕДНИК

 СКУПШТИНЕ ГРАДА ПРОКУПЉА

 Дејан Лазић с.р.